《柳下僯子卿娶》
明代·宋兆礿

柳下坐怀事，道学喜传说。人以穷来归，因之试淄涅。

是乃桑中为，谁云柳下屑。然则复何奇，不恭其一辙。

子卿偕胡妇，千秋辨污蔑。十九年泽中，人情宁消灭。

古今至节人，一皆情所结。情至风值萍，曾何伤汉节。

胡妇若累卿，胡羊亦卿孽。汉旄落寒沙，胡霜焉可啮。

然则复何妨，柳下谁优劣。

作者简介：宋兆礿（一五九九 — 一六四一），字尔孚。揭阳人。明思宗崇祯元年（一六二八）进士。初授广昌知县，莅任才十月，以父丧归。服阕，补仁和知县，在任五年，以清廉不能具常例，失鹾使者欢，解绶归里。卒年四十三。有《旧耕堂稿》。清康熙《潮州府志》卷九上有传。